

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2003 M. BIRŽELIO 30 D. ĮSAKYMO NR. 1V-264 „DĖL NUSIKALSTAMŲ VEIKŲ ŽINYBINIO REGISTRO OBJEKTŲ PAGRINDINIŲ STATISTINIŲ RODIKLIŲ FORMAVIMO TAISYKLIŲ PATVIRTINIMO“ PAKEITIMO**

2016 m. spalio 25 d. Nr. 1V-758

Vilnius

P a k e i č i u Lietuvos Respublikos vidaus reikalų ministro 2003 m. birželio 30 d. įsakymą Nr. 1V-264 „Dėl Nusikalstamų veikų žinybinio registro objektų pagrindinių statistinių rodiklių formavimo taisyklių patvirtinimo“ ir jį išdėstau nauja redakcija:

**„LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL NUSIKALSTAMŲ VEIKŲ ŽINYBINIO REGISTRO OBJEKTŲ PAGRINDINIŲ STATISTINIŲ RODIKLIŲ APSKAIČIAVIMO TAISYKLIŲ PATVIRTINIMO**

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 2 dalies 1 punktu ir atsižvelgdamas į Nusikalstamų veikų žinybinio registro nuostatų, patvirtintų Lietuvos Respublikos vidaus reikalų ministro 2015 m. rugpjūčio 27 d. įsakymu Nr. 1V-667 „Dėl Nusikalstamų veikų žinybinio registro reorganizavimo ir Nusikalstamų veikų žinybinio registro nuostatų patvirtinimo“, 3 punktą:

t v i r t i n u Nusikalstamų veikų žinybinio registro objektų pagrindinių statistinių rodiklių apskaičiavimo taisykles (pridedama).“

Vidaus reikalų ministras Tomas Žilinskas

PATVIRTINTA

Lietuvos Respublikos vidaus reikalų ministro

2003 m. birželio 30 d. įsakymu Nr. 1V-264

(Lietuvos Respublikos vidaus reikalų ministro

2016 m. spalio 25 d. įsakymo Nr. 1V-758 redakcija)

**NUSIKALSTAMŲ VEIKŲ ŽINYBINIO REGISTRO OBJEKTŲ PAGRINDINIŲ**

**STATISTINIŲ RODIKLIŲ APSKAIČIAVIMO TAISYKLĖS**

**I SKYRIUS**

**BENDROSIOS NUOSTATOS**

1. Nusikalstamų veikų žinybinio registro objektų pagrindinių statistinių rodiklių apskaičiavimo taisyklės (toliau – Taisyklės) nustato Nusikalstamų veikų žinybinio registro (toliau – registras) objektų – Lietuvos Respublikos baudžiamajame kodekse numatytų nusikalstamų veikų (nusikaltimų ir baudžiamųjų nusižengimų) – pagrindinius statistinius rodiklius, naudojamus oficialiajai suvestinei statistinei informacijai (toliau – statistinė informacija) rengti, šių rodiklių apskaičiavimo ir statistinės informacijos rengimo bei skelbimo tvarką.

2. Taisyklėse vartojamos sąvokos:

2.1. **ataskaitiniai metai** – kalendoriniai metai(sausio 1 d. – gruodžio 31 d.);

2.2. **ataskaitinis laikotarpis** – kalendoriniai metai, kalendoriniai mėnesiai, kuriems pasibaigus, rengiama statistinė informacija;

2.3. **ištirta nusikalstama veika** – registre įrašyti duomenys apie nusikalstamą veiką, numatytą Lietuvos Respublikos baudžiamajame kodekse, dėl kurios atlikus ikiteisminį tyrimą, priimtas sprendimas, nurodytas Taisyklių 6.4.1–6.4.7 papunkčiuose, arba teisme išnagrinėjus privataus kaltinimo bylą, priimtas sprendimas, nurodytas Taisyklių 6.4.8 papunktyje;

2.4. **statistinis rodiklis** – registro objektą apibūdinantis duomuo, apskaičiuotas Taisyklių nustatyta tvarka į vieną suvestinį skaičių, kuris pateikiamas registro duomenų pagrindu rengiamoje statistinėje informacijoje skaitmenine arba procentine išraiška;

2.5. **užregistruota nusikalstama veika** – registre įrašyti duomenys apie nusikalstamą veiką, numatytą Lietuvos Respublikos baudžiamajame kodekse, dėl kurios pradėtas, atliekamas ar nutrauktas ikiteisminis tyrimas, arba teisme išnagrinėta privataus kaltinimo byla.

3. Kitos Taisyklėse vartojamos sąvokos atitinka Lietuvos Respublikos baudžiamajame kodekse ir Lietuvos Respublikos baudžiamojo proceso kodekse (toliau – BPK) vartojamas sąvokas.

**II SKYRIUS**

**PAGRINDINIAI STATISTINIAI RODIKLIAI IR JŲ APSKAIČIAVIMO TVARKA**

4. Taisyklių 7.1 papunktyje nurodytoje statistinėje informacijoje pateikiami šie pagrindiniai statistiniai rodikliai:

4.1. užregistruotų nusikalstamų veikų skaičius;

4.2. nusikalstamų veikų, kurios neįskaičiuojamos į užregistruotų nusikalstamų veikų skaičių, skaičius;

4.3. užregistruotų nusikalstamų veikų skaičius, tenkantis 100 000 gyventojų;

4.4. ištirtų nusikalstamų veikų skaičius;

4.5. ištirtų nusikalstamų veikų dalis;

4.6. užregistruotų asmenų, įtariamų (kaltinamų) nusikalstamų veikų padarymu, skaičius;

4.7. užregistruotų nukentėjusių fizinių ir juridinių asmenų skaičius;

4.8. nusikalstamų veikų, dėl kurių ikiteisminiai tyrimai baigti ikiteisminio tyrimo bylą perduodant pirmosios instancijos teismui, skaičius;

4.9. nusikalstamų veikų, dėl kurių ikiteisminis tyrimas nutrauktas, skaičius.

5. Taisyklių 7.2 papunktyje nurodytoje statistinėje informacijoje pateikiami Taisyklių 4 punkte nurodyti pagrindiniai statistiniai rodikliai bei šie papildomi pagrindiniai statistiniai rodikliai:

5.1. pradėtų ikiteisminių tyrimų dėl asmens mirties priežasties nustatymo skaičius;

5.2. pradėtų ikiteisminių tyrimų dėl asmens, dingusio be žinios, skaičius;

5.3. nutrauktų ikiteisminių tyrimų dėl asmens mirties priežasties nustatymo skaičius;

5.4. nutrauktų ikiteisminių tyrimų dėl asmens, dingusio be žinios, skaičius;

5.5. neištirtų nusikalstamų veikų skaičius ataskaitinio laikotarpio pabaigoje;

5.6. nustatyta turtinė žala, nusikalstama veika padaryta fiziniam, juridiniam asmeniui ar valstybei;

5.7. užkardyta turtinė žala, kuri galėjo būti nusikalstama veika padaryta fiziniam, juridiniam asmeniui ar valstybei.

6. Taisyklių 4 ir 5 punktuose nurodyti pagrindiniai statistiniai rodikliai apskaičiuojami pagal šiuos reikalavimus:

6.1. statistinis rodiklis „Užregistruotų nusikalstamų veikų skaičius“ gaunamas suskaičiavus registre įrašytus duomenis apie nusikalstamas veikas, dėl kurių ataskaitiniu laikotarpiu išnagrinėta privataus kaltinimo byla, ir duomenis apie nusikalstamas veikas, dėl kurių ikiteisminis tyrimas pradėtas ataskaitiniu laikotarpiu ir dėl kurių per tą patį ataskaitinį laikotarpį:

6.1.1. atliekamas ikiteisminis tyrimas;

6.1.2. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 2, 5, 7 punktais ir BPK 212 straipsnio 1 punktu, 212 straipsnio 2, 5–9 punktais;

6.1.3. prokuroras priėmė nutarimą sustabdyti ikiteisminį tyrimą vadovaudamasis BPK 31 straipsnio 1 dalimi;

6.1.4. baudžiamasis procesas nutrauktas vadovaujantis BPK 32 straipsnio 2 dalimi ir BPK 212 straipsnio 1 punktu;

6.1.5. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 212 straipsnio 10 punktu;

6.1.6. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.1.7. teismas bylą perdavė prokurorui vadovaudamasis BPK 234 straipsnio 2 ir 3 dalimis;

6.1.8. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 1 ir 2 punktais;

6.1.9. teismas priėmė nutartį perduoti bylą iš naujo tirti vadovaudamasis BPK 403 straipsnio 1 dalies 5 punktu;

6.1.10. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.1.11. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.1.12. prokuroras priėmė nutarimą atnaujinti ikiteisminį tyrimą, nutrauktą vadovaujantis BPK 3 straipsnio 1 dalies 1, 4–9 punktais ir BPK 212 straipsnio 1 ir 2 punktais, 417 straipsnio 1 dalimi;

6.1.13. atnaujintas proceso veiksmų atlikimas byloje, kurioje buvo priimtas sprendimas tęsti nenustatytų asmenų, trauktinų baudžiamojon atsakomybėn, paiešką arba BPK 31 straipsnio 2 dalyje nustatyta tvarka atnaujintas sustabdytas ikiteisminis tyrimas;

6.1.14. ikiteisminio tyrimo teisėjas patvirtino prokuroro nutarimą atnaujinti ikiteisminį tyrimą, nutrauktą vadovaujantis BPK 212 straipsnio 3–9 punktais;

6.1.15. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 212 straipsnio 1 ir 2 punktais;

6.1.16. prokuroras priėmė nutarimą atnaujinti ikiteisminį tyrimą dėl įtariamojo, dėl kurio padarytos veikos ikiteisminis tyrimas buvo nutrauktas, vadovaudamasis BPK 217 straipsnio 4–6 dalimis;

6.1.17. teisėjas išnagrinėjo teisme privataus kaltinimo bylą ir priėmė apkaltinamąjį nuosprendį (BPK 303 straipsnio 2 dalis) arba bylos procesą nutraukė, jeigu nukentėjusysis susitaikė su kaltinamuoju (BPK 3 straipsnio 1 dalies 5 punktas);

6.2. statistinis rodiklis „Nusikalstamų veikų, kurios neįskaičiuojamos į užregistruotų nusikalstamų veikų skaičių, skaičius“ gaunamas suskaičiavus registre įrašytus duomenis apie nusikalstamas veikas, dėl kurių ikiteisminis tyrimas buvo pradėtas ataskaitiniu laikotarpiu ir dėl kurių per tą patį ataskaitinį laikotarpį:

6.2.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 1, 4, 6, 8, 9 punktais ir BPK 212 straipsnio 1 punktu, 417 straipsnio 1 dalimi;

6.2.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 3, 4 punktais;

6.3. statistinis rodiklis „Užregistruotų nusikalstamų veikų skaičius, tenkantis 100 000 gyventojų“ *d* skaičiuojamas pagal formulę:

,

čia M – užregistruotų nusikalstamų veikų skaičius,

N – vidutinis metinis gyventojų skaičius;

6.4. statistinis rodiklis „Ištirtų nusikalstamų veikų skaičius“ gaunamas suskaičiavus registre įrašytus duomenis apie nusikalstamas veikas, dėl kurių ikiteisminis tyrimas buvo pradėtas ataskaitiniu laikotarpiu ir iki ataskaitinio laikotarpio arba dėl kurių teisme išnagrinėta privataus kaltinimo byla ir dėl kurių ataskaitiniu laikotarpiu:

6.4.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 5 ir 7 punktais ir BPK 212 straipsnio 1 punktu;

6.4.2. prokuroras priėmė nutarimą ikiteisminį tyrimą nutraukti vadovaudamasis BPK 32 straipsnio 2 dalimi ir BPK 212 straipsnio 1 punktu;

6.4.3. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaudamasis BPK 212 straipsnio 5–8 punktais;

6.4.4. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.4.5. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.4.6. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.4.7. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.4.8. teisėjas išnagrinėjo teisme privataus kaltinimo bylą ir priėmė apkaltinamąjį nuosprendį (BPK 303 straipsnio 2 dalis) arba bylos procesą nutraukė, jeigu nukentėjusysis susitaikė su kaltinamuoju (BPK 3 straipsnio 1 dalies 5 punktas);

6.5. statistinį rodiklį „Ištirtų nusikalstamų veikų dalis“ sudaro per ataskaitinį laikotarpį ištirtų nusikalstamų veikų, nurodytų Taisyklių 6.4 papunktyje, ir ataskaitiniu laikotarpiu užregistruotų nusikalstamų veikų bei iki ataskaitinio laikotarpio užregistruotų, tačiau ištirtų ataskaitiniu laikotarpiu, nusikalstamų veikų santykis, išreikštas procentais. Statistinis rodiklis „Ištirtų nusikalstamų veikų dalis“ *i* skaičiuojamas pagal formulę:



čia *I* – ištirtų nusikalstamų veikų skaičius,

*U* – ataskaitiniu laikotarpiu užregistruotų nusikalstamų veikų ir iki ataskaitinio laikotarpio užregistruotų, tačiau ištirtų ataskaitiniu laikotarpiu, nusikalstamų veikų skaičius;

6.6. statistinis rodiklis „Užregistruotų asmenų, įtariamų (kaltinamų) nusikalstamų veikų padarymu, skaičius“ gaunamas suskaičiavus per ataskaitinį laikotarpį registre įrašytus duomenis apie fizinius ir juridinius asmenis, įtariamus (kaltinamus) nusikalstamų veikų padarymu, dėl kurių:

6.6.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 5 ir 7 punktais ir BPK 212 straipsnio 1 punktu;

6.6.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 5–8 punktais;

6.6.3. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.6.4. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.6.5. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.6.6. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.6.7. teisėjas išnagrinėjo teisme privataus kaltinimo bylą ir priėmė apkaltinamąjį nuosprendį (BPK 303 straipsnio 2 dalis) arba bylos procesą nutraukė, jeigu nukentėjusysis susitaikė su kaltinamuoju (BPK 3 straipsnio 1 dalies 5 punktas);

6.7. statistinis rodiklis „Užregistruotų nukentėjusių fizinių ir juridinių asmenų skaičius“ gaunamas suskaičiavus per ataskaitinį laikotarpį registre įrašytus duomenis apie fizinius asmenis, kuriems nusikalstama veika padarė fizinės, turtinės ar neturtinės žalos, ir juridinius asmenis, dėl nusikalstamos veikos faktiškai patyrusius turtinės ar neturtinės žalos. Skaičiuojant šį statistinį rodiklį, neįskaičiuojami registre įrašyti duomenys apie fizinius ir juridinius asmenis, nukentėjusius ir (ar) patyrusius turtinės ar neturtinės žalos nuo nusikalstamų veikų, dėl kurių ikiteisminis tyrimas užbaigtas Taisyklių 6.2 papunktyje nurodytais pagrindais;

6.8. statistinis rodiklis „Nusikalstamų veikų, dėl kurių ikiteisminiai tyrimai baigti ikiteisminio tyrimo bylą perduodant pirmosios instancijos teismui, skaičius“ gaunamas suskaičiavus registre įrašytus duomenis apie nusikalstamas veikas, užregistruotas registre tiek iki ataskaitinių metų pradžios, tiek ataskaitiniu laikotarpiu, dėl kurių ataskaitiniu laikotarpiu:

6.8.1. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.8.2. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.8.3. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.8.4. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.9. statistinis rodiklis „Nusikalstamų veikų, dėl kurių ikiteisminis tyrimas nutrauktas, skaičius“ gaunamas suskaičiavus registre įrašytus duomenis apie nusikalstamas veikas, užregistruotas registre tiek iki ataskaitinių metų pradžios, tiek ataskaitiniu laikotarpiu, ir dėl kurių ataskaitiniu laikotarpiu:

6.9.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 1, 2, 4–9 punktais ir BPK 212 straipsnio 1 punktu, 32 straipsnio 2 dalimi ir BPK 212 straipsnio 1 punktu, 212 straipsnio 2 punktu, 417 straipsnio 1 dalimi;

6.9.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 3–9 punktais;

6.9.3. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 212 straipsnio 10 punktu;

6.9.4. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 1 punktu;

6.10. statistinis rodiklis „Pradėtų ikiteisminių tyrimų dėl asmens mirties priežasties nustatymo skaičius“ gaunamas suskaičiavus per ataskaitinį laikotarpį registre įrašytus duomenis apie ikiteisminius tyrimus, pradėtus dėl asmens mirties priežasties nustatymo;

6.11. statistinis rodiklis „Pradėtų ikiteisminių tyrimų dėl asmens, dingusio be žinios, skaičius“ gaunamas suskaičiavus per ataskaitinį laikotarpį registre įrašytus duomenis apie ikiteisminius tyrimus, pradėtus dėl asmens, dingusio be žinios;

6.12. statistinis rodiklis „Nutrauktų ikiteisminių tyrimų dėl asmens mirties priežasties nustatymo skaičius“ gaunamas suskaičiavus registre įrašytus duomenis apie ikiteisminius tyrimus, pradėtus dėl asmens mirties priežasties nustatymo, dėl kurių ataskaitiniu laikotarpiu baudžiamasis procesas nutrauktas pagal BPK 3 straipsnio 1 dalies 1 punktą ir BPK 212 straipsnio 1 punktą;

6.13. statistinis rodiklis „Nutrauktų ikiteisminių tyrimų dėl asmens, dingusio be žinios, skaičius“ gaunamas suskaičiavus registre įrašytus duomenis apie ikiteisminius tyrimus, pradėtus dėl asmens, dingusio be žinios, dėl kurių ataskaitiniu laikotarpiu baudžiamasis procesas nutrauktas pagal BPK 3 straipsnio 1 dalies 1 punktą ir BPK 212 straipsnio 1 punktą;

6.14. statistinis rodiklis „Neištirtų nusikalstamų veikų skaičius ataskaitinio laikotarpio pabaigoje“ gaunamas suskaičiavus registre įrašytus duomenis apie nusikalstamas veikas, užregistruotas registre iki ataskaitinių metų pradžios, dėl kurių ataskaitiniu laikotarpiu:

6.14.1. prokuroras priėmė nutarimą atnaujinti ikiteisminį tyrimą, nutrauktą vadovaujantis BPK 3 straipsnio 1 dalies 1, 4–9 punktais ir BPK 212 straipsnio 1 punktu, 417 straipsnio 1 dalimi;

6.14.2. ikiteisminio tyrimo teisėjas patvirtino prokuroro nutarimą atnaujinti ikiteisminį tyrimą, nutrauktą vadovaujantis BPK 212 straipsnio 3–9 punktais;

6.14.3 prokuroras priėmė nutarimą atnaujinti ikiteisminį tyrimą vadovaudamasis BPK 217 straipsnio 4–6 dalimis;

6.14.4. atnaujintas proceso veiksmų atlikimas byloje, kurioje buvo priimtas sprendimas tęsti nenustatytų asmenų, trauktinų baudžiamojon atsakomybėn, paiešką arba BPK 31 straipsnio 2 dalyje nustatyta tvarka atnaujintas sustabdytas ikiteisminis tyrimas;

6.14.5. aukštesnysis prokuroras panaikino prokuroro nutarimą nutraukti ikiteisminį tyrimą dėl nusikalstamos veikos vadovaudamasis BPK 170 straipsnio 5 dalimi;

6.14.6. prokuroras grąžino ikiteisminio tyrimo bylą ikiteisminiam tyrimui papildyti;

6.14.7. teismas bylą perdavė prokurorui vadovaudamasis BPK 234 straipsnio 2 ir 3 dalimis;

6.14.8. teismas priėmė nutartį perduoti bylą iš naujo tirti vadovaudamasis BPK 403 straipsnio 1 dalies 5 punktu;

6.14.9. nepriimti procesiniai sprendimai;

6.15. statistinis rodiklis „Nustatyta turtinė žala, nusikalstama veika padaryta fiziniam, juridiniam asmeniui ar valstybei“ gaunamas suskaičiavus registre įrašytus nusikalstamų veikų duomenis apie nustatytą turtinę žalą, padarytą fiziniam, juridiniam asmeniui ar valstybei, kai dėl nusikalstamų veikų ikiteisminis tyrimas buvo pradėtas ataskaitiniu laikotarpiu ir iki ataskaitinio laikotarpio, ir dėl kurių ataskaitiniu laikotarpiu buvo priimti sprendimai, nurodyti Taisyklių 6.4 papunktyje;

6.16. statistinis rodiklis „Užkardyta turtinė žala, kuri galėjo būti nusikalstama veika padaryta fiziniam, juridiniam asmeniui ar valstybei“ gaunamas suskaičiavus registre įrašytus nusikalstamų veikų duomenis apie užkardytą turtinę žalą, kuri galėjo būti padaryta fiziniam, juridiniam asmeniui ar valstybei, kai dėl nusikalstamų veikų ikiteisminis tyrimas buvo pradėtas ataskaitiniu laikotarpiu ir iki ataskaitinio laikotarpio, ir dėl kurių ataskaitiniu laikotarpiu buvo priimti sprendimai, nurodyti Taisyklių 6.4 papunktyje.

**III SKYRIUS**

**STATISTINĖS INFORMACIJOS RENGIMAS IR SKELBIMAS**

7. Registro duomenų pagrindu rengiama ši statistinė informacija:

7.1. apie nusikalstamas veikas, padarytas Lietuvos Respublikos savivaldybėse, ir jų tyrimo rezultatus, asmenis, įtariamus (kaltinamus) nusikalstamų veikų padarymu, ir nuo nusikalstamų veikų nukentėjusius asmenis, kuri įtraukta į Oficialiosios statistikos darbų programą, tvirtinamą Lietuvos statistikos departamento generalinio direktoriaus įsakymu;

7.2. apie ikiteisminio tyrimo įstaigose ir prokuratūrose (toliau – įstaigos) užregistruotas nusikalstamas veikas, dėl kurių įstaigose atliekamas ikiteisminis tyrimas, ir jų tyrimo rezultatus, asmenis, įtariamus (kaltinamus) šių nusikalstamų veikų padarymu, nuo šių nusikalstamų veikų nukentėjusius asmenis, nustatytą turtinę žalą, nusikalstama veika padarytą fiziniam, juridiniam asmeniui ar valstybei, užkardytą turtinę žalą, kuri galėjo būti nusikalstama veika padaryta fiziniam, juridiniam asmeniui ar valstybei, ir apie įstaigose pradėtus ir nutrauktus ikiteisminius tyrimus dėl asmens mirties priežasties nustatymo ar dėl asmens, dingusio be žinios.

8. Ataskaitinio laikotarpio statistinių rodiklių apskaičiavimai atliekami pagal ikiteisminio tyrimo pradėjimo datą ir procesinio sprendimo priėmimo datą, patenkančią į ataskaitinį laikotarpį.

9. Rengiamoje ataskaitinio laikotarpio statistinėje informacijoje pateikiami statistiniai rodikliai apskaičiuojami apibendrinant ataskaitinių metų einamojo ir visų praėjusių kalendorinių mėnesių registre įrašytus duomenis.

10. Statistinė informacija rengiama kas mėnesį ir viešai paskelbiama Informatikos ir ryšių departamento prie Lietuvos Respublikos vidaus reikalų ministerijos interneto svetainėje mėnesiui pasibaigus, po jo einančio kito mėnesio 10 dieną, adresu www.ird.lt.

\_\_\_\_\_\_\_\_\_\_\_\_\_\_\_\_\_\_\_